alexandrainst/scandi-wiki huggingface dataset:
Frances Fisher

Frances Louise Fisher (født 11. mai 1952 i Milford on Sea i Hampshire) er en engelskfødt amerikansk skuespillerinne. Hun er mest kjent for sine roller i filmer som Pink Cadillac (1989), LA Story (1991), Nådeløse menn (1992), Striptease (1996), Wild America (1997), Titanic (1997), The Audrey Hepburn Story (1999), Gone in 60 Seconds (2000), Laws of Attraction (2004), The Kingdom (2007), In the Valley of Elah (2007), The Lincoln Lawyer (2011) og The Host (2013). Hun har også medvirket i TV-serier som The Edge of Night (1976-1981), Strange Luck (1995), Becker (1999), Glory Days (2002) og Eureka (2008).

I 1970, da Fisher var 18, giftet hun seg med skoleforelskelsen Billy Mack Hamilton. Paret var bare gift i to år før skilsmissen. Fisher var også i et forhold med skuespiller og regissør Clint Eastwood i 6 år i begynnelsen av 1990-tallet. I løpet av den tiden, hadde paret et barn sammen, Francesca Eastwood (f. 1993).

Tidlig liv og utdannelse 
Frances Fisher ble født i Milford on Sea i Hampshire i England, og er datter av det amerikanske foreldreparet Olga Rosine (født Moen), en husmor, og William Irving «Bill» Fisher Sr., en overbetjent på et oljeraffineri. Før hun nådde en alder av 15, hadde hun flyttet ni ganger og reiste på grunn av farens jobb. Hun var innom land som Italia, Tyrkia, England, Colombia, Frankrike, Canada og Brasil. Da hun var 15 døde moren hennes, og hun tok på seg ansvaret for å bidra til å oppdra sin yngre bror. Til slutt fullførte hun videregående skole på Lutcherstark High School i Orange, Texas, hvor hun hadde vært med i teaterproduksjoner, og senere jobbet som sekretær.

Filmografi

Film

Fjernsynsfilmer

Fjernsyn

Referanser

Eksterne lenker 
 
 
 
 

Personer fra USA født i England
Personer fra USA av engelsk opphav
Skuespillere fra USA
Britiske skuespillere
Astrid Lorenz

Astrid Ragnhild Lorenz (født 28. september 1942) er en norsk lektor og sakprosaforfatter.

Hun er cand.philol. og har arbeidet som lektor i Oslo, som universitetslektor i Kiel og som forskningsassistent i Tromsø.

Lorenz har bidratt i verket Norsk kvinnelitteraturhistorie som utkom i 1988 og i Nordisk kvinnelitteraturhistorie fra 1993. Hun har også skrevet artikler i Norsk biografisk leksikon. Hun har spesielt vært opptatt av deler av 1800-tallets kulturhistorie og noen av de sentrale skikkelsene i kvinnebevegelsen.

Bibliografi 
 Forstandens lys og hjertets varme, om Conradine Dunker og Vilhelmine Ullmann, Aschehoug (1996)
 Fra de frimodiges leir: Ragna Nielsen, født Ullmann skolearkitekt og kvinnereformator, 2014 ISBN 978-82-03-22271-9

Referanser

Eksterne lenker 
 Presentasjon på Aschehougs nettsider

Norske sakprosaforfattere
Fødsler i 1942
Sam Bennett

Sam Bennett (født 16. oktober 1990 i Wervik) er en irsk landeveissyklist. I 2022 signerte han kontrakt med det tyske laget Bora-hansgrohe.

Meritter 

2008
 Irsk juniormester, landeveisritt
 Sammenlagtseier i Junior Tour Of Ireland
2009
 7. etappe i Rás Tailteann
2010
4. etappe i Rhône-Alpes Isère Tour
 Irsk U23-mester, landeveisritt
 Irsk U23-mester, landeveisritt
2011
GP van de stad Geel
2013
 3. og 8. etappe i Rás Tailteann
 5. etappe i Tour of Britain
 2014
 Clásica de Almería
 Rund um Köln
 5. etappe i Bayern Rundfahrt
2015
 6. etappe i Tour of Qatar
 1. og 3. etappe, Bayern rundt
 2. etappe, Arctic Race of Norway 
 Paris–Bourges
2016
 1. etappe i Critérium International
 2. etappe, Giro della Toscana
 Paris–Bourges
 2017
 3. etappe, Paris–Nice
 1. og 4. etappe, Tour of Slovenia
 2. og 4. etappe, Czech Cycling Tour
 Münsterland Giro
 1., 2., 3. og 5. etappe, Tyrkia rundt
 2018
 7., 12. og 21. etappe, Giro d’Italia
 Rund um Köln
 2., 3. og 6. etappe, Tyrkia rundt
 2019
 7. etappe, Vuelta a San Juan
 7. etappe, UAE Tour
 3. og 6. etappe, Paris–Nice
 1. og 2. etappe, Tyrkia rundt
 3. etappe, Critérium du Dauphiné
 Irsk mester, landeveisritt
 1., 2. og 3. etappe, BinckBank Tour
 3. og 14. etappe, Vuelta a España
 2020
 1. etappe, Tour Down Under
 Race Torquay
 4. etappe, Vuelta a Burgos
 3. etappe, Vallonia rundt
 Poengkonkurransen + 10. etappe og 21. etappe, Tour de France
 4. etappe, Vuelta a España
2021
 4. og 6. etappe, UAE Tour
 1. og 5. etappe, Paris–Nice
 Classic Brugge-De Panne
2022
 Eschborn-Frankfurt
 2. og 3. etappe, Vuelta a España

Referanser

Eksterne lenker 
 

Irske syklister
Personer fra distriktet Ieper
Etappevinnere i Giro d'Italia
Etappevinnere i Tour de France
Appellativisering

Appellativisering er det som språklig skjer når ord endrer karakter fra å være særnavn til å få en mer generell betydning, som når et spesifikt varemerke-navn etter hvert blir brukt om alle likende produkter. Et eksempel er varemerket Thermos, som for lengst har blitt til allmennordet termos som nyttes om alskens flasker av denne typen.

Andre eksempler er varemerket Walkman, som ganske raskt ble en betegnelse for alle lignende bærbare minispillere uavhengig av produsent. Eller varemerket Suketter, der produsentene snart opplevde at ordet suketter ble brukt om alle søtningstabletter. 

Appellativisering kan innebære et problem for produsenter og varemerke-innehavere. Varemerker kan beskyttes mot konkurrenter og mot en del bruk på trykk, men ikke mot denne typen innlemming i folks dagligspråk. Man kan altså «miste» verdifulle varmerker når de blir innarbeidet nok. I markedsføringsbransjen betegner man et slikt varemerkenavn som «degenerert».  

Omvendt kan ord og uttrykk i utgangspunktet være så innarbeidet i språket at de ikke kan tas som varemerker. Kjente litterære navn som «Bøygen» og «Anitra» er for eksempel en del av allemannsretten i norsk språk, en kulturell felleseiendom en produsent ikke vil kunne kreve rett til som varemerke.

Kilder
Lars S. Vikør: «Varemerke som språk - ordmerke som problem», side 32, Språknytt nr. 1 2014

Språk
Varemerker
Sør-Sudans ambassade i Oslo

Sør-Sudans ambassade i Oslo er Republikken Sør-Sudans diplomatiske representasjon i Norge, i Prinsessealleen 2.

Ambassadør fra 24. november 2022 er Mustafa Lowoh Walla Jabi.

Referanser

Eksterne lenker 
 The Oslo Diplomatic List på UDs nettside Diplomatiske forbindelser
 Embassypages.com om ambassaden

Ambassader i Norge
Ambassadebygninger i Oslo
Sør-Sudan
Tsjekkias ambassade i Oslo

Tsjekkias ambassade i Oslo er Den tsjekkiske republikks diplomatiske representasjon i Norge, i Fritzners gate 14. Ambassadøren er sideakkreditert til Island. Tsjekkia har også honorære konsulater i Bergen, Trondheim og Sjøvegan.

Referanser

Eksterne lenker 
 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Tsjekkia og Norge (arkivert nettside)
 Den tsjekkiske ambassade i Oslo om bilaterale forbindelser mellom Tsjekkia og Norge
 Embassypages.com om ambassaden

Ambassader i Norge
Ambassadebygninger i Oslo
Tsjekkia
Kulturminner i bydel Frogner
Tyrkias ambassade i Oslo

Tyrkias ambassade i Oslo er Republikken Tyrkias diplomatiske representasjon i Norge, i Halvdan Svartes gate 5.

Ambassadør fra 17. januar 2019 er Fazlı Çorman.

Referanser

Eksterne lenker 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Tyrkia og Norge (arkivert nettside)
 Embassypages.com om ambassaden

Ambassader i Norge
Ambassadebygninger i Oslo
Tyrkia
Ukrainas ambassade i Oslo

Ukrainas ambassade i Oslo er Ukrainas diplomatiske representasjon i Norge, i Arbins gate 4.

Fra 20. august 2022 ledes ambassaden av chargée d'affaires Lilia Honcharevych (Лілія Георгіївна Гончаревич).

Eksterne lenker 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Ukraina og Norge (arkivert nettside)
 Embassypages.com om ambassaden

Ambassader i Norge
Ambassadebygninger i Oslo
Ukraina
Vietnams ambassade i Oslo

Vietnams ambassade i Oslo (vietnamesisk: ) er Den sosialistiske republikk Vietnams diplomatiske representasjon i Norge, i St. Olavs gate 21C.

Ambassaden holder til i en leiegård som ble tegnet av Wilhelm von Hanno og oppført i 1871.

Ambassaden er bemannet av en ambassadør, en «Head of Mission», én førstesekretær, én administrativt ansatt, én attaché og én teknisk ansatt. Den nåværende ambassadøren er Dr. Mr Hong Lam Le.

Referanser

Eksterne lenker 
 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Kina og Norge (arkivert nettside)
 Embassypages.com om ambassaden

Ambassader i Norge
Ambassadebygninger i Oslo
Vietnam
Karen O

Karen Lee Orzolek (født 22. november 1978), bedre kjent under sitt artistnavn Karen O, er en amerikansk sangerinne. Hun er vokalist for New York-bandet Yeah Yeah Yeahs.

Biografi

Tidlig liv 
Karen O ble født i november 1978 i Busan, Sør-Korea til en koreansk mor og en polsk far. Hun flyttet etterhvert til USA, hvor hun vokste opp i Englewood, New Jersey. Hun har kommentert hennes barndom følgende: «Det er nesten pinlig hvor veloppdragen jeg var, noe som nok er grunnen til at jeg gjør ting som å spytte vann på meg selv på scenen som en voksen». Hun var på Oberlin College, men ble overført til New York Universitys Tisch School of the Arts.

Privatliv og støtte 
Hun gikk ut med Spike Jonze og Liars vokalist Angus Andrew på enkelte tidspunkter. I 2011 giftet Karen O seg med kjæreste Barnaby Clay. Karen har støttet Small Kids Rock, en nasjonal nonprofit som arbeider for å restaurere og revitalisere musikkutdanning i vanskeligstilte amerikanske offentlige skoler, ved å male en tilpasset Fender Strat og donere den til en auksjon for å samle inn penger til organisasjonen.

Priser og nominasjoner

Referanser

Eksterne lenker 
 
 
 
 
 Yeah Yeah Yeahs offisielle nettside
 Intervju med Karen O

Sangere fra USA
Personer fra USA av polsk opphav
Personer fra Englewood
Personer fra Busan
Fødsler i 1978
Beverly Perdue

Beverly Eaves «Bev» Perdue (født Beverly Marlene Moore 14. januar 1947 i Grundy i Virginia) er en amerikansk politiker og medlem av Det demokratiske parti i USA som tjenestegjorde som den 73. Guvernør av den amerianske delstaten Nord-Carolina. Hun var den første kvinnelige guvernør av Nord-Carolina.

Perdue startet sin politiske karriere på 1980-tallet da hun satt i Nord-Carolinas Representantenes hus. Deretter satt hun fire perioder i Nord-Carolinas Senat før hun ble valgt som den 32. Viseguvernøren av Nord-Carolina. Perdue ble valgt til Guvernør av Nord-Carolina i 2008 mot detidens Borgermester i Charlotte Pat McCrory med en margin på 50-46. Hennes guvernørvalgkamp i 2008 kom under etterforskning fra både statlige og føderale myndigheter som resulterte i en bot på USD 30 000 i 2010. Når Hillary Clinton droppet ut av presidentvalgkampen i 2008, nevnte The New York Times Perdue som en potensiell fremtidig presidentkandidat.

Bev Perdue kunngjorde, etter fallende oppslutning på meningsmålinger, den 26. januar 2012 at hun ikke ville søke gjenvalg i guvernørvalgkampen 2012. Hun ble etterfulgt av guvernør Pat McCrory.

Referanser

Eksterne lenker 
 
 North Carolina Democratic Party
 News & Observer: Perdue announces bid for governor Mark Johnson, The News & Observer, October 1, 2007
 News & Observer: Perdue's Resumes, The News & Observer, October 9, 2007
 News & Observer: Perdue's inaugural address, The News & Observer, January 10, 2009

|-

|-

Guvernører i Nord-Carolina
Kvinnelige guvernører i USA
Personer fra Buchanan County i Virginia
Cristin Milioti

Cristin Milioti (født 16. august 1985 i Cherry Hill i New Jersey) er en amerikansk skuespillerinne og sanger, som er kjent for sitt arbeid i teaterproduksjoner på Broadway, som That Face, Stunning og Tony-vinnende Once. I sesongfinalen av komiserien How I Met Your Mothers åttende sesong ble det avslørt at hun skulle spille rollen som The Mother, eller Moren på norsk.

Tidlig liv 
Milioti er født og oppvokst i Cherry Hill i New Jersey, og er av italiensk opphav. Hun ble interessert i skuespill da hun gikk på ungdomsskolen, etter å ha deltatt på Long Lake Camp for the Arts i New York. Milioti gikk på Cherry Hill High School East, og ble uteksaminert i 2003. Hun tok dramaklasser ved New York University, men droppet ut det første året. Likevel er hun fortsatt oppført som et alumni i Tischs annonsering.

Karrière 
Milioti startet karrièren med små roller i reklamer i USA, blant annet en for Ford Edge. Hun har også spilt i TV-serien 30 Rock, og filmen Greetings from the Shore. Milioti er ellers kjent for sine sceneopptredener. Hun var i 2010 stjernen i That Face, og ble nominert til en Lucille Lortel Award for fremragende kvinnelige hovedrolle for arbeidet i Stunning.

I 2012 ble Milioti nominert til Tony-prisen for beste kvinnelige hovedrolle i en musikal for hennes arbeid i Once, et stykke hun hadde opptrådt med siden 2011. Hennes siste opptreden i Once var den 24. mars 2013. Hennes opptreden i stykket ga henne en Grammy Award for beste musikalske teateralbum. Hun har også lest en novelle høyt for en episode av This American Life i 2011.

I 2013 fikk hun en rolle i den populære CBS-komiserien How I Met Your Mother, hvor hun spilte The Mother (kreditert som «The Girl with Yellow Umbrella»). Hun opptrer for første gang i den siste episoden av den åttende sesongen, med tittelen «Something New» og ble forfremmet til en hovedrolleinnhaver for seriens niende og siste sesong. Milioti portretterte Jordan Belforts (spilt av Leonardo DiCaprio) første kone, Teresa Petrillo, i Martin Scorseses komediefilm The Wolf of Wall Street, som ble utgitt i USA den 25. desember 2013.

Referanser

Eksterne lenker 
 
 
 

Skuespillere fra USA
Grammy Award-vinnere
Personer fra USA av italiensk opphav
Personer fra Camden County i New Jersey
Fødsler i 1985
Sindre Hovdenakk

Sindre Hovdenakk (født 16. juli 1964) er en norsk litteraturkritiker og biografiforfatter. 

Han har arbeidet som kulturjournalist i Arbeiderbladet, Aftenposten, Dagbladet og Morgenbladet, samt vært forlagsredaktør og redaksjonssjef. Hovdenakk har vært sakprosakritiker i VG og NRK. Hovdenakk er fra 2014 redaktør i sakprosatidsskriftet Prosa som gis ut av Norsk faglitterær forfatter- og oversetterforening. 

Han har skrevet biografier om Johan Ludwig Mowinckel, Torolf Elster og Hagbart Berner. 
Han har vært leder for Norsk kritikerlags jury for beste sakprosabok for voksne. Han er leder av Norsk faglitterær forfatter- og oversetterforenings stipendkomité for Statens kunstnerstipend og garantiinntekter og Oslo bys kulturstipend.

Bibliografi 
 Johan Ludwig Mowinckel mannen i midten 2014, ISBN 978-82-516-5692-4
 Torolf Elster balansekunstneren 2011 ISBN 978-82-530-3411-9
 Alt er politikk Hagbard Berner og hans tid, 2007 ISBN 978-82-521-6652-1

Referanser

Kilder 
 Presentasjon av Sindre Hovdenakk i Forfatterkatalogen på Forfattersentrums nettsider

Eksterne lenker 

Norske biografer
Norske redaktører
Fødsler i 1964
Jenna Coleman

Jenna-Louise Coleman (født 27. april 1986 i Blackpool, Lancashire, England), profesjonelt kjent som Jenna Coleman, er en engelsk skuespiller, som er best kjent for sin rolle som Clara Oswald i den britiske science fiction-serien Doctor Who og Jasmine Thomas i den britiske såpeoperaen Emmerdale. Hun begynte sin skuespillerkarriere i ung alder, som et medlem av en teatergruppe kalt In Yer Space.

Mens hun deltok på auditions for dramaskoler i 2005, ble Coleman valgt å spille Jasmine Thomas i Emmerdale i 2005. Hun høstet strålende kritikker for sin prestasjon og ble nominert til den mest populære nykommer-prisen på National Television Awards i 2007. Hun fortsatte å spille roller som «tøff jente» som Lindsay James i BBC-dramaserien Waterloo Road, Susan Brown i en serie basert på John Brains roman Room at the Top, Annie Desmond i Julian Fellowes' miniserie Titanic, og Rosie i Stephen Poliakoffs opprinnelige dramaserie Dancing on the Edge. Coleman gjorde sin spillefilmdebut i 2011, som Connie i Captain America: The First Avenger.

Siden 2012 har Coleman portrettert Clara Oswald, følgesvenn til den ellevte og senere den tolvte Doktoren i TV-serien Doctor Who.

Biografi

Tidlig liv 
Coleman ble født i Blackpool, Lancashire. Hun gikk på Arnold School, hvor hun var prefektleder. Mens hun diskuterte sin rolle i Emmerdale, sa Jenna at hun ikke angrer å ha en konvensjonell universitetsopplevelse. Mens hun gikk på skolen var Coleman medlem av en teatergruppe som het In Yer Space, som hun senere opptrådte i stykket Crystal Clear på Edinburgh-festivalen med. Hun vant en pris for sin prestasjon, og stykket ble også mottatt positivt.

Privatliv 
Jenna Coleman har vært i et forhold med den skotske skuespilleren Richard Madden siden sent i 2011.

Referanser

Eksterne lenker 
 

Skuespillere i Doctor Who
Personer fra Blackpool
Engelske skuespillere
Sila María Calderón

Sila María Calderón Serra (født 23. september 1942 i San Juan i Puerto Rico) er en puertoricansk politiker, forretningskvinne og filantrop som tjenestegjorde som Puerto Ricos guvernør fra 2001 til 2005. 

Hun var den første kvinne som ble valgt til guvernør i Puerto Rico. Før hun ble guvernør, hadde Calderón flere andre poster i regjeringsapparatet, inkludert posten som den Secretary of State fra 1988 til 1989 og stabssjef for guvernør Rafael Hernández Colón. Hun var også borgermester i San Juan, Puerto Ricos hovedstad, fra 1997 til 2001.

Eksterne lenker 
 
 Sila Calderón on the Internet Movie Database

Guvernører i Puerto Rico
Borgermestere i Puerto Rico
Kvinnelige guvernører i USA
Personer fra San Juan i Puerto Rico
Sarah Bolger

Sarah Lee Bolger (født 28. februar 1991 i Dublin) er en irsk skuespiller, som er kjent for sine roller i filmene In America, Stormbreaker og Spiderwick-krønikene, og for sin prisvinnende rolle som Lady Mary Tudor i TV-serien The Tudors, og for gjestenrollen som prinsesse Aurora i Once Upon a Time.

I januar 2011 ble Bolger valgt til å være i fotografen Kevin Aboschs prosjekt The Face of Ireland sammen med andre irske kjendiser som Sinéad O'Connor, Neil Jordan og Pierce Brosnan.

Tidlig liv 
Bolger ble født i Dublin, Irland, og er datter av Monica og Derek Bolger, hvor sistnevnte en slakter. Hun har en yngre søster, skuespiller Emma Bolger. Sarah er en praktiserende romersk-katolsk. Som ungdom deltok Bolger på Tje Young People's Theatre School i Dublin. Bolger gikk på Loreto High School, Beaufort i Rathfarnham mellom årene 2003 til 2009.

Priser 

Merk: Følgende er en ufullstendig liste over priser Bolger har enten blitt nominert til eller har vunnet.

Vant 
 2010 Irish Film & Television AwardsSkuespiller i en birolle - TV (The Tudors)
 2009 Filmfestivalen i BerlinShooting Stars Award

Nominert 
 2011 Irish Film & Television AwardsSkuespiller i en birolle - TV (The Tudors)
 2009 Irish Film & Television AwardsRising Star Award og Skuespiller i en birolle - Film (Spiderwick-krønikene)
 2004 Broadcast Film Critics Association AwardBeste unge skuespiller (In America)
 2004 Chicago Film Critics Association AwardsBest lovende skuespiller (In America)
 2004 Independent Spirit AwardsBeste kvinnelige birolle (In America)
 2004 Satellite AwardsBeste opptreden av en skuespiller i en birolle - Drama (In America)
 2004 Phoenix Film Critics Society AwardsBeste opptreden av en ung skuespiller i en ledende eller støttende rolle - Kvinne (In America)
 2004 Screen Actors Guild AwardsFremragende opptreden av et cast i en dramafilm (In America)
 2003 Washington DC Area Film Critics Association AwardsBeste kvinnelige birolle (In America)

Referanser

Eksterne lenker 
 

Irske skuespillere
Personer fra Dublin
Fødsler i 1991
Beauport klosterruin

Beauport klosterruin (fransk: Abbaye maritime de Beauport) er en klosterruin med byggestart i 1203 i henhold til pavelig brev og jordtildeling fra greven av Penthièvre (død 1212). Den ligger ved nordkysten av Bretagne øst for byen og kommunen Paimpol i departementet Côtes-d'Armor. Det ble bygget for å erstatte et annet kloster som ble nedlagt samtidig, og huset munker av Premonstratenserordenen. Klostervirksomheten ble avsluttet 1790 og deler av jorden ble solgt: Resten ble offentlig eie og i årenes løp vandalisert. Dette stoppet først i 1862, da stedet fikk status som historisk monument (Monument historique).

Klosterbygningen er delvis intakt, og fungerer i dag som museum. Det viser hvordan munkene levde i tiden omkring stiftelsen, med modeller av blant annet maten de dyrket og spiste. Klosterkirken er delvis nedfallen, men murverket i en gavlvegg er fortsatt nesten helt.

Beauport kloster har status som kulturminne på flere nasjonale og regionale lister.

Litteratur 
 Meiffret L., 2006 : '«Le domaine de l’abbaye de Beauport (Côtes d'Armor) : exemple de gestion active d’un site classé» Sites et monuments (bulletin de la Société pour la protection des paysages et de l’esthétique de la France) - S. 29–31 (kilde for den tyske artikkelen)
 «Biennales des Abbayes Bretonnes».Les Abbayes Bretonnes: Le Sarment Fayard Rennes 1983 (ISBN 2-213-01313-6) s. 321–329.

Eksterne lenker 
 
 (offisiell nettside med historiske illustrasjoner)

Arkitektur i 1202
Klostre i Frankrike
Ruiner i Frankrike
Côtes-d'Armor
Byggverk i Bretagne
Jordan Rhodes

Jordan Luke Rhodes (født 5. februar 1990) er en skotsk fotballspiller som spiller for den engelske klubben Huddersfield Town FC.

Rhodes fikk sin førstelagsdebut for Ipswich Town den 12. oktober 2007 i en seriekamp mot Burnley. 

Rhodes var utlånt til Oxford United, Rochdale og Brentford før Huddersfield Town kjøpte han i 2009 fra Ipswich Town. I Huddersfield Town etablert han seg som en toppspiller. I 2011/12 sesongen scoret han 36 ligamål og slo klubbrekorden for mest scorede mål i en sesong. 

Den 30. august 2012 kjøpte Blackburn han for £8,000,000. Dette gjorde han til den dyreste spilleren klubben har kjøpt. I sin første sesong scoret Rhodes 27 mål i engelske Championship, og måltyven ble kåret til sesongens beste spiller i klubben. I de to påfølgende sesongene endte han opp med 25 og 21 mål i ligaen. I første halvdel av 2015/16-sesongen scoret Rhodes 10 mål i ligaen.

1. februar 2016 ble Rhodes offisielt klar for Blackburns ligarival, Middlesbrough.

Han fikk sin landslagsdebut borte mot Kypros den 11. november 2011. Han scoret sitt første mål for Skottland 15. august 2012 mot Australia.

Referanser

Eksterne lenker 
 

Skotske fotballspillere
Fotballspillere for Ipswich Town FC
Fotballspillere for Huddersfield Town FC
Fotballspillere for Oxford United FC
Fotballspillere for Rochdale AFC
Fotballspillere for Brentford FC
Fotballspillere for Blackburn Rovers FC
Fotballspillere for Middlesbrough FC
Fotballspillere for Sheffield Wednesday FC
Fotballspillere for Norwich City FC
Skotske fotballspillere i England
Personer fra Oldham
Uuden Musiikin Kilpailu

Uuden Musiikin Kilpailu (forkortet UMK, svensk: «Tävlingen för ny musik») er en finsk tv-sendt sangtalentkonkurranse som ble avholdt for første gang i 2012. Programmet har som mål å velge Finlands representant i Eurovision Song Contest. Det blir kringkastet og produsert av den finske allmennkringkasteren Yleisradio.

Konkurransen er en videreføring av Euroviisut som ble sendt fra 1961 til 2011.

Vinnere av Uuden Musiikin Kilpailu

Noter

Kilder
 Eurovision-fr.net, Finales nationales, Finlande 
(alle opplysninger om antall bidrag, sted, programleder, vinnermelodi og -artist - såfremt ikke annet er oppgitt)
 Eurovision.tv: Finland 

(alle opplysninger om resultater i Eurovision Song Contest)

Se også
 Eurovision Song Contest
 Euroviisut
 Finland i Eurovision Song Contest

Eksterne lenker 
 

Finske TV-programmer
Finsk musikk
Nasjonale finaler til Eurovision Song Contest
Talentkonkurranser på TV
Musikkprogrammer på TV
TV-serier fra 2010-årene
TV-produksjoner på Yle
Ferjesambandet Lønset–Grønnes

Lønset–Grønnes var et fergesamband over Fannefjorden i Møre og Romsdal. Sambandet ble nedlagt i 1991 da Skålavegen åpnet. Arbeid med ferjekaier begynte sommeren 1940, trafikken kom i gang i 1946. Nabosambandet Sølsnes–Åfarnes ble etablert i 1931 da det kom vei rundt Fannefjorden. På det meste (1990) fraktet fergen omkring 250 000 kjøretøy i året.

Referanser 

Lønset–Grønnes
Artikler i sjøfart-prosjektet